Asaph Hall - Wikipedia, entziklopedia askea.\nGoshen (Connecticut), 1829ko urriaren 15a\nAnnapolis, 1907ko azaroaren 22a (78 urte)\nAngeline Stickney (en) (1856ko martxoaren 31 - 1892ko uztailaren 3a)\nPercival Hall (en)\nAsaph Hall, Jr. (en)\nastronomoa, matematikaria eta zurgina\nAstronomiako Errege elkartearen urrezko domina (1879)\nLalande domina (1877)\nOhorezko Legioko zalduna (1896)\nAsaph Hall (Goshen, Connecticut, 1829ko urriaren 15a - Annapolis, Maryland, 1907ko azaroaren 22a) estatubatuar astronomo bat izan zen.\nHeziketa akademiko eskasarekin, bere aita hil ondoren zurgin bezala lan egin behar izan baitzuen bere amari laguntzeko, bere jakintza eta zerua ikerketzeko grinak bere kabuz prestatzera eraman zuen. 1857an William Cranch Bond astronomoaren laguntzaile bezala lanean hasi zen Harvardeko behatokian (Harvard College Observatory). Bere soldata hamabi dolarrekoa zen hilean.\n1856an Angeline Stickneyrekin (1830-1892) ezkondu zen, nork bere lanean beti babestu zuen.\nBehaketa ugari egin, teknika astronomikoak ikasi eta bere ezagutzak hobetu ondoren, 1863an, Washingtongo Itsas Behatokiko zuzendari izendatua izan zen, nondik Marteren bi ilargiak diren Fobos eta Deimos aurkitu zituen behatoki horretako 66 zentimetroko teleskopio errefraktorea erabiliz, Alvan Clark estatubatuar optikariak fabrikatu zuen teleskopioa. Aurretik Saturno planetaren errotazio periodoa aurkitu zuen. 1895ean astronomia irakasle postua bete zuen Harvard Unibertsitatean.\nFoboseko krater handietako batek Hall izena jasotzen du astronomo honen omenez; Stickney, bere emaztearen omenez izendatua, ilargi honetako kraterrik handi eta sakonena da.\nLau seme izan zituen: Asaph Jr., Samuel, Angel eta Percival. Soilik lehena (Asaph Hall Jr.) izango zen astronomoa bere aita bezala, lan astronomiko ugari eginez. Zeruari buruzko ikerketa eta artikulu ugari argitaratu zituen.\nRoyal Astronomical Societyko Urrezko domina\nWikimedia Commonsen badira fitxategi gehiago, gai hau dutenak: Asaph Hall\nOrriaren azken aldaketa: 31 urtarrila 2019, 19:22.


PSEren 2022ko aurrekontuaren kontra bozkatuko du EH Bilduk\nAurten, deigarria izan da PSEren negoziatzeko interes falta. Adostasun batetara heltzeko saiakerarik ez du egin.\n| 2022-02-11 11:03:00\nAurreko ekitaldietan, aurrekontuen negoziazioetan, PSEren udal gobernuak alderdi guztiekin akordioetara heltzeko saiakerak egin ditu. Aurten ordea, nahiz eta komunikabideetan kontrakoa esan, oso deigarria izan da PSEk negoziatzeko izan duen interes falta. Adostasun batetara heltzeko ez du inongo saiakerarik egin. Zergatik ote?\nBeti diogu, PNVren laguntzarekin aurrekontuak onartuko dituenaren lasaitasunarekin jartzen dela negoziatzera PSE gainontzeko alderdiokin. Baina saiakera txikiak egin izan ditu. Aurten, ordea, ezta hori ere ez. Urteetako PNVren abstentzioa, baiezko borobila bilakatu delako izango ote da?\nEH Bilduk aspaldi azaldu du negoziatzeko duen gaitasuna, eibartarron bizitza hobetzeko akordioetara helduz. Aurten ordea, PSEk ez du jokoan sartzerik nahi izan. Ez du negoziatzeko borondaterik erakutsi. Aurrekontuari egin genizkion 33 proposamenak aztertzeko kontrasterako bilera bakarra izan genuen urtarrila hasieran. Bertan gainera, gure proposamenak epe luzekoak zirela aurpegiratu zigun PSEk. Harro dago horrekin EH Bildu. Guztiz landutako proposamenak erregistratu genituen, epe luzekoak epe motzekoen aurrean lehenetsiz. Aztarna utzi zezaketen proposamen eraldatzaileak eta ez ekimen puntualak.\nHiru astetan inolako berririk izan gabe egon eta gero, bigarren bileran, PNVkin akordio batetara heldu eta gainontzeko alderdion proposamenentzat dirurik ez zegoela adierazi zigun PSEk. Kortesiazko bilera hutsa, hortik bost minutura lortutako akordioa prentsan iragartzeko. Iazkoa baino akordio merkeagoa lortu du PNVk. Iaz gainera, 1.600.000€ inguruko akordioa ere lortu zuen EH Bilduk. Nola da posible aurten ordea, gainontzeko proposamenentzat dirurik ez egotea?\nGauzak horrela, EH Bilduk osoko emendakina mantendu eta 2022ko aurrekontuen kontra bozkatuko du.


Donostiako Sustapenak aukerak sortzeko jarduerak antolatzen ditu, eta baita truke-ekimenak ere, enpresen arteko topaketen, tailerren eta gosarien bidez. Enpresen artean elkar ezagutza, lankidetza, merkataritza-akordioak eta jardunbide egokien trukea sustatzea da horren guztiaren helburua.\n"Ikus ezazu web honetako ekimenen taula, enpresentzako hurrengo topaketak, tailerrak eta gosariak noiz antolatuko diren jakiteko."\nDonostian kokatuta dauden edo enpresa-proiektuak gure hirian finkatu nahiz hedatu nahi dituzten enpresa txiki eta ertainentzat.\nArloz arloko lan-mahaiak.\nLankidetza-hitzarmenak eta proiektu partekatuak.


Hizkuntza ohituren aldaketan eragiten jarraituko du Lautadako Euskararen Komunitateak - - Alea.eus\nHizkuntza ohituren aldaketan eragiten jarraituko du Lautadako Euskararen Komunitateak\nLautadako Euskararen Komunitatea 2019-11-29 11:53\nLautadako Euskararen Komunitateak Dulantzin egindako asanbladan, 36 entitatetako arduradun eta 58 herritako ordezkari bildu zituen azaroaren 28an. Lautadako eragile sozialek hurrengo bi urtetarako erabakiak hartu zituzten Komunitatearen bigarren asanbladan.\n2017an eratu zen Lautadako Komunitatea eta, hizkuntza ohiturak aldatzeko helburu, Euskaraldiak artikulatu ditu eragile sozial hauek helburua gauzatzeko.\nAsanbladak berretsi zuen 2017an hartutako erabakia, hau da, hizkuntza ohiturak aldatzea dela Lautadako Euskararen Komunitatearen helburua. Horretarako bi lan ildo proposatzen ditu hurrengo bi urtetarako, ondorengoak:\nEguneroko harremanetan hizkuntza ohiturak aldatzeko eraginkorrak diren eta ikertuta dauden 3 metodologia erabiltzea: eusle metodologoia, ahobizi-belarriprest metodologia eta ulerrizketa metodologia; Euskaraldiari begira eta Euskaraldiatik kanpo. Hiru metodologia hauek Lautadako gizartearen eremu ezberdinetara egokitzeko aukera emango dute: eremu geografikoa, eremu formala eta eremu afektiboa. Beraz, mikro mailan aldaketa probokatzea da helburu: herri maila, entitateak eta bikoteak, familiak eta kuadrilak.\nMeso mailan eragitea, hau da, Lautadako 8 udaletan eragitea, betebeharreko legedia bete dezaten eta hizkuntza eskubideak berma ditzaten. Udalerri batean udala da ahalmenik handiena duen entitatea, etengabe eragiten digu eguneroko bizitzan, beraz, oso eraginkorra da hizkuntza erabileran. Era berean, eredu izan behar da bere inguruko entitateentzat. Hizkuntzen Eskubideak bermatzeko Protokoloaren Udal Garapena eta Euskararen Dekretua baliatuta neurri sorta bat proposatuko diegu Lautadako 8 udalei eta Kuadrillari. Zortzi udalen arteko konbergentzia prozesu baten ondoren Lautadako Euskaren Mahaia eratzea da helburua, Lautadako 9 instituzio publikoen ordezkari politikoek eta eragile sozialek hizkuntza politika adostu bat diseinatu ahal izateko.


Hezkidetza Arduradunak – HEZKIDETZA KOMUNITARIOA – Portugaleteko Aisialdi Sarea\nHezkidetza Arduradunak agente moreak\nIrakasleak funtsezko eragileak dira espazio formalean balioak, jokabideak, gaitasunak eta jarrerak transmititzeko. Irakasleak dira, ziurrenik, denbora gehiena adingabeekin egoten diren eragileak, eta, beraz, eragin zuzena dutenak haurren egunean. Garrantzitsua da adieraztea lan arduratsua, gogoetatsua eta etengabea egiten ez duten irakasleek, askotan, beraien jarrerak eta sinezmenak, rol eta estereotipo sexistak errepikatzen jarraitzen dutela, bai erabiltzen dituzten materialetan, bai adingabeekiko portaeran eta jokabidean.\nAldi berea, hezkidetzan oinarritutako Hausnarketa- eta eraldaketa-lana egiten duten irakasleek hezkidetza-laguntza egingo dute, bai ikasleekin, bai hezkuntza-komunitate osoarekin, familia-komunitatearekin eta adingabeen egiturekin, pedagogia feministan oinarritutako baloreak garatuz.\nEuskal hezkuntza-sistemarako hezkidetzako II. planak berdintasunera eta tratu egokira bidean proposatutako hezkidetzako zutabeei erantzuteko, haien egunerokotasunean eta ikastexeko urteko planean hezkidetza programa garatzea da beharrezkoa.\nPortugaleteko hezkidetza komunitarioan parte hartzen duten hezkidetza arduradunak, urteak daramate lan handia egiten haien ikastetxeetan. Ondo dakite, gure lan egiteko era, sarean eta tokiko errelitatean egokituta.\nHilabetean behin elkartzen dira haien artean, amankomunean jartzen dute, haien ikastetxeetako gazte agente moreekin egindako prozesuak, ekintzak, landukako gaiak partekatzen dute, eta hurrengo sarean oinarrituta ekintzak denon artean pentsatzen dituzte. Helburua da, gazte agente moreak, haien inguruko indarkeria matxistari buruz hausnartzea eta eraldaketak proposatzea eta bide horretan, hezkidetza arduradun agente moreak, laguntza prozesua egitea.\nPasaden urtean, azaroak 25 eta martxoan 8 bideo ezberdinak egin zituzten, lehehengo bideoan azaroak 25 inguru, sexismoari aurre egiteko konpromisu dekalogoa eta ikastetxean, agenteak egindako azaroak 25 inguruko proposamenak azaldu zuten. Hemen uzten dizuegu haien azalpena:\nKurtso honetan badira hainbat ekintza sare eta komunitatetik egitea planteatu dituztenak hezkidetza arduradunak:\nAzaroak 25 ekintza bateratua ( dantza)\nPortugaleteko agente moreen logoa\nEmakume portugalujak landu ( 700 urteurrena)\ngazte agente moreen arteko topaketak\nPortugaleteko agente more guztien arteko topaketa


Bertsolaritzak badu memoria Bertsolaritzak badu memoria - Goierriko Hitza\nUrt 12, 2017\tNork\tMiriam Luki\t-\nBertsolaritzak badu memoria\nBittor Agirrek eta Iñaki Azarolak jaso dute Legazpiko Udalak emandako lehenengo Kultura Saria. Urteetan ibili dira bertsotan, garai bateko lekuko bizi-biziak dira.\nBada ondare bat haragi-hezurrezkoa dena. Bada ondare bat ahotsa duena. Bada ondare bat nondik gatozen erakusten diguna. Bittor Agirre Bitti (Legazpi, Brinkola, 1936) eta Iñaki Azarola (Legazpi, Brinkola, 1935) Legazpik duen ondare bizia dira. Urteak egin dituzte plazaz plaza bertsotan. Bertsolaritzan hasi ziren bertso eskolarik ez zegoen aroan, nork bere baserriko sutondoan. Orduz geroztik bertsolaritza bizitzeko modua izan dute. 80 urteren bueltan dira biak, Azarola birraitona egin dute honezkero. Burua argi-argi dute urteak hitzak doinuetan eta errimatan josten ez baitituzte alferrik eman. Bertsolaritzaz harago, garai bateko lekukoak dira hala bizipenetan nola hizkeran ere. Legazpik ondare hori jaso eta gorde beharko luke ahanzturak eraman ez dezan.\nAzarola Guriditegi baserrian jaio zen, Agirre Barrendiola baserrian; biak Brinkolan, biak umetan hasi ziren baserri lanetan. Azarolak, gerora, segak egin zituen Patrizio Etxeberriaren lantegian; Agirrek urteak eman zituen Etxeberriaren ekonomatoan harakin. Agirrek soldaduska Donostian eta Guadalupen (Extremadura) egin zuen, bi urtez. Azarola boluntario joan zen eta 10 hilabete egin zituen Zaragozan, beste 5 Logroñon. Aurreko datuak bien biografien zertzeladak baino ez dira, euren kontakizunaren urrezko hariak pa- sadizoak dira, baita pasadizo horiek nola kontatzen dituzten ere.\nNondik datorkie bertso zaletasuna? Nork bere baserriko sukaldetik. Azarolak azaldu duenez, «etxean bertso liburuak geneuzkan eta sukaldean liburutik bertsoak kantatzen genituen. Arreba zaharrenarekin segitzen nuen oherakoan». Agirrek, berriz, hauxe esan du: «Gure etxean lau anai ginen eta liburutik jarduten ginen, liburutik eta libururik gabe ere». Irribarrea atera dio Agirreri oraindik akorduan daukan bertso batek, umetan anaiekin sutondoan kantatu zuena, barru-barrutik atera zitzaiona, hala amaitu zuen bertsoa: penak kentzeko esan ditzagun, katilu handiko izarrak. Barre algara batean lehertu ziren anaiak, «esneak koipe tantak zituen eta hortik izarrena».\nBiek ala biek gurasoak bertsozaleak zituzten. Behiak zaintzen zituen bitartean ikasten zituen Agirrek bertsoak. Agirre: «Bertso paperak ekartzen zizkigun gure aitak. Feriatara joaten zen eta handik bertso paperekin etortzen zen». Paper haietan 15-16 bat bertso zeuden; paperok erosi egiten ziren feriatan.\nBertsolaritza nondik datorren erakusten dute biek. Azarolak, gainera, beste ezaugarri bat gehitu du: «Guk har bat genuen barruan, Euskal Herria biho-tzean dugu, euskal kultura suspertzeko gogoa genuen, diktaduraren garaian gu beste aldean geunden eta bertsotan aritzen ginen».\nEz ziren euskal zen guztirako garai gozoak. Azarolak dioenez, «bertsotan aritzea debekatuta zegoen eta aurrez bidali behar ziren gai denak, zer kantatu behar zen ere». Agirrek honela gogoratu ditu garai haiek: «Guardia zibil gaizto bat zegoen, que van a cantar, galdetzen zigun, baina bertsoak ezin dira aurrez jakin; cantores de los cojones esaten zigun».\nBrinkolako tabernan elkartzen ziren Jesus Alberro, Ximon Azarola eta handik ibiltzen zen Patxi Mandiola, Azarolaren aita, ahoko soinua jotzen. Mandiola deitzen zioten Azarolaren aitari, izen bereko Gabiriako baserritik zetorrelako; gerora, Azarolari fabrikan Mandiola pequeño deitu zioten. «Konturatu gabe ikasi genuen bertsotan, kantatuz eta kantatuz» gogoratu du Azarolak. «Guretzat eskola aitaren liburuak izan ziren, gerora taberna izan genuen eskola» dio Agirrek. Doinuak ere buruz ikasten zituzten.\nHalako batean Brinkolako tabernatik plazarako saltoa eman zuten. Egun bezala, orduan ere egunerokotik ateratzen zituzten gaiak, herriko gorabeherak, baserriko gaiak, ehiza… Loiola Irratiko txapelketa irabazi eta gero saio gehiago atera zitzaizkien. Bigarren mailako bertsolariak izan zirela diote, Uztapide, Basarri, Lazkao Txiki, Lopategi, Joan Mari Narbaiza, Nikolas Zendoia bertsolariak aipatu dituzte, besteak beste, bertso kideen artean. Saio asko egin zituzten han eta hemen, batzuk finkoak 30 urtetan zehar, urteroko hitzordu bilakatu zitzaizkien.\nBertso saioek, aitzitik, bestelako ukitua zuten. Pasadizo ugari kontatu dituzte, batean baino gehiagotan saioa euskal munduan horren ohikoak izan diren eskeekin lotuta zeuden eta goizean goiz Vespan Beizamara iritsi eta ordu txikitan amaitzen zuten baserriz baserriko kantua; amaitu, egunsentiko afari oparoarekin amaitzen zuten.\nAgirrek gogoan du Gabiriako pasiotarrek antolatzen zuten bazkari batean Anakleto fraideak 10.000 pezeta bana eman zien eguna, «inork ez digu horrenbeste eman». Akordatzen da, baita ere, Baliarrainera Zepai zenarekin kantatzera joan zenekoarekin, «24 urte nituen, Vespan joan nintzen, Zepaik ahots ona zuen, balkoira igo eta doinuekin kezkatuta agertu zen: zuek doinu berriak erabiliko dituzue, esan zidan. Izan ere, berak beti erabiltzen zuen doinu bera. Nik honakoa esan nion: Akilino, hasi zu eta nik segitu egingo dizut. Sekulako lasaitua hartu zuen».\nAzarolak Zumarragan preso hartu zituztenekoa dauka go-goan: «Fama txarreko aguazil bat zegoen. Unanue tabernan ogitartekoa jan genuen eta 11:00etako dantzara joatekoak ginen geltokira. Algara batean gindoazen aguazila agertu eta berekin joateko esan zigunean. Ez genekien kafera gonbidatu behar zigun ala zer, eta ziegaraino jarraitu genion. Gu handik ateratzeko alkatearen sinadura behar, eta biharamunera arte ez zetorren». Hotel batean bezala egon zirela diote, dantzako lagunek zer jana eta zer edana eraman zieten.\nLegazpiko harrobian Nerea Elustondo eta Ane Beloki elkarrekin ikusten dituzte etorkizunean. Jokin Matxinandiarena apopilo izandakoaren buru argitasuna ere ekarri dute gogora. Orain bertsolari asko dagoela eta denentzako tokia ote dagoen zalantzan jarri dute. Bertsolariak barre edo negar egin arazi behar duela diote eta bertsolari izateko egoten jakitea dela garrantzitsuena: «Kakalarri batean bazaude ez duzu asmatzen».\nBiei liburuak egin dizkiete eta liburuotan bata besteari kantatutako bertsoak sartu dituzte. Agirrek Azarolari jarritakoa kantatu du: «Bi lagun edo ez ote garen bi anai».\nLarunbatean egingo dute Korostiko Igoera ...\nNork Miriam Luki - Api 25, 2018\nDena prest daukate Haztegin biharko rock ...\nNork Miriam Luki - Api 20, 2018\nLuis Mari Murua: «Lana bukatutzat emate ...\nNork Miriam Luki - Api 19, 2018


299. ALDIZKARIA - 2020ko abenduaren 28a\n95/2020 FORU DEKRETUA, abenduaren 16koa, 2020ko lan publikoaren eskaintza partzial bat onesten duena osasun arloko langileentzat, bai Osasunbidea-Nafarroako Osasun Zerbitzurako, bai Nafarroako Foru Komunitateko Administrazioaren eta haren erakunde autonomoen Osasun Departamentuko Nafarroako Osasun Publikoaren eta Lan Osasunaren Instituturako. Lan eskaintza hori 2018rako Estatuko Aurrekontu Orokorrei buruzko uztailaren 3ko 6/2018 Legean (2020rako luzatua) aurreikusitako ordezte-tasari dagokio.\n132/2020 EBAZPENA, abenduaren 15ekoa, Lanbide Heziketaren zuzendari nagusiak emana, zeinaren bidez deialdia egiten baita Nafarroako Foru Komunitatean heziketa zikloa 2019-2020 ikasturtean bukatu duten ikasleei hezkuntza sistemako Lanbide Heziketako ikasketen eta Arte Plastikoetako eta Diseinuko lanbide ikasketen sari bereziak emateko.\n145/2020 FORU AGINDUA, abenduaren 11koa, Lehendakaritzako, Berdintasuneko, Funtzio Publikoko eta Barneko kontseilariak emana, zeinaren bidez onesten baita 2021eko lan egutegia Nafarroako Foru Komunitateko Administrazioaren eta haren erakunde autonomoen zerbitzuko langileentzat.\n90/2020 EBAZPENA, abenduaren 15ekoa, Turismo, Merkataritza eta Kontsumoko zuzendari nagusiak emana, zeinaren bidez aldatzen baita azaroaren 25eko 80/2020 Ebazpena, bertan akats bat atzeman baita jaiegun deklaratutako egunetan.\n1288E/2020 EBAZPENA, abenduaren 2koa, Ingurumeneko zuzendari nagusiak emana, ingurumen inpaktuaren txostena egiten duena Berbintzanan esnetarako behi aurrerakoen hazkuntzarako 1.500 plazako instalazioaren proiektuari buruz. Sustatzailea Oihane Etxarri Zabaleta da.\nAldaketa plantilla organikoan. Behin betiko onespena\nAita Barandiaran” zahar etxeko kontzertatu gabeko plazen 2021erako prezio publikoak\nXehetasun-azterketa, 3. poligonoko 123. lurzatian.\nOrdenantza, Bideak arautzen dituena. Behin betiko onespena\nUdal ordenantza fiskalen eta udal erregelamendu organikoaren aldaketa. Hasierako onespena\nBideozaintza kamerak jartzea kirol pistetan. Baimena\nAldaketa, Eremu publikoko eta herri-lurretako lurzoru,\nlurgain eta lurpeko aprobetxamendu berezien tasak Sarautzen dituen ordenantzan. Behin betiko onespena\nAldaketa, Etxeko laguntza-zerbitzua arautzen duen ordenantzan. Hasierako onespena\nKarga-tasak eta egutegi fiskala 2021erako\nKarga-tasak, tasak, prezio publikoak eta zergak 2021erako\nXehetasun-azterketa, 1. poligonoko 12. lurzatian.\n2020ko aurrekontuko 6., 7., 8., 9. eta 10. aldaketak.\nUdalaren ordenantza, gizalegezko jokaeren sustapenari eta espazio publikoen babesari buruzkoa. Hasierako onespena\nMerkataritzaren, Ostalaritzaren eta Zerbitzuen Kontseilu Sektorialaren erregelamendua. Hasierako onespena\nAldaketa, Iruñerrian taxi zerbitzua batera emateko lurralde eremuan taxi zerbitzua arautzen duen ordenantzan. Behin betiko onespena\nAldaketa, Iruñerriko hiri-garraioaren zerbitzu publikoa arautzen duen ordenantzan. Behin betiko onespena\nAldaketa, Ur horniduraren, saneamenduaren eta gainerako zerbitzu eta jardueren tasak arautzen dituen ordenantza fiskalean eta Tarifen eranskinean. Hasierako onespena\n264/2019 prozedura arrunta\n231/2019 prozedura arrunta\nEkonomia-jardueren gaineko 2020ko zerga borondatez\nProcedimiento ordinario 21-B/2020\nProcedimiento ordinario 609-B/2020\nProcedimiento de Familia 1469/2019\nProcedimiento de familia 1336/2017\nJuicio sobre delitos leves 1278/2020\nCitación Juicio de delitos leves 2437/2020\nJuicio sobre delitos leves 655/2019


Bizkaiko Txakolina | Berroja Upategia\nBERROJA UPATEGIA ustiapen familiarra da, 25 Ha.-ko partzela batean upategia beraren instalazioen inguruan, non Berroia, Agirrebeko eta Berroja txakolinak egiten diren bere inguruko mahastiko Ondarrabi Zuri, Riesling eta Folle Blanche mahatsaz.\nBerrojako lekutik, Urdaibaiko Biosfera Erreserbako bihotzean lekututa, inguratzen duen inguru naturalaren bista zabalak daude, Bizkaiko Lurralde Historikoko bost deiadar-mendietako lau ikus daitezke.\nUpategian gune sozial bat dago, garbia eta errazki zatigarria, orma mugigarriei esker, 200 pertsoneko edukierarekin, eta ikus-entzunezko metodoak dauzka, informatikoak, Internet, fotokopiagailua, Fax, proiektagailu eta haririk gabeko soinua duen pantaila, etab. Mota guztietako ekitaldiak (familiakoak, enpresakoak, beste ekitaldiak…) ospatzeko aproposa da.\nSozial-gelan ekintza enogastronomikoak egin daitezke, upategira bisita gidatuekin batera, txakolin eta bertoko produktuen dastaketa (gazta, hegaluze, gazituak…) baita bazkari eta afariak ere esklusibotasunarekin.\nGure lekuan eta instalazioetan Txakolina, Natura eta Paisaiarekin lotutako esperientziak bizi eta goza daitezke, taldearentzako erabateko esklusibitatearekin, eta honela upategiko goiburuari ohorea egitea “Zentzumenerako pribilegio bat”.


Sagittarius Decans: Haien eragina zure nortasunean eta bizitzan - Astrologia Artikuluak\nNagusia Astrologia Artikuluak Sagittarius Decans: Haien eragina zure nortasunean eta bizitzan\nSagittarius Decans: Haien eragina zure nortasunean eta bizitzan\nSagitarioa Sagitarioa bihurtzen duena da jarduera, kanpoko agerpenaren etengabeko beharra.\nEzer zirraragarririk edo gogo handirik gertatu gabe igarotzen den eguna galdutako eguna da. Jupiterren presentziaren ondorioz adrenalina dosi handiz hornituta dagoenez, Sagittarius jatorriko batek egiten duen guztia maila gorenera arte dago.\nSua - antzinatik - asmamenaren, sormenezko inspirazioaren eta asmatutako gustuaren sinbolo gisa zegoen, baita norberaren izaera ezinegona islatzen ere. Gogoan izanik, sagitario bat laba zulo bero batean jaio dela funtsean, Sua beraien elementu nagusia izanik Orduan, argi ikusten da zergatik jokatzen duten bizitza une iheskorra besterik ez balitz bezala.\nMinbizia abenduaren 1: azaroak 22nd- Abenduak 2nd\nJupiterren eragina tigritari gosea duen kojinarekin arriskuak eta topaketak bultzatzeaz gain, lanerako irtenbiderik onena topatzea ere erabakitzen du Sagitarioa.\nHainbeste, hain zuzen ere, jende askok azkartasun azkarra eta biziraupen sena zorion hutsari eta zorioneko kasualitateei egozten dizkie. Denok dakigu, hala ere, bere maletasuna eta etengabe ikasteko eta moldatzeko gaitasuna direla hemengo katalizatzaile.\nGehiegizko energia hori guztia jarri eta helbururik gabeko noraezean ari zaren zerbait gehiago bultzatzean, zeure burua lortuko duzu gailurrera iristeko ezer gelditzen ez den norbanako erabakigarria eta arreta handiz hornitua.\nSagittarius batentzat , modu bat dago, eta modu bakarra, eta hori garaipena da. Porrota onartezina da eta azken etsaia.\nHala ere, lehiakortasun handiko nortasuna izan arren, ez lukete inoiz metodo desegokiak edo bidegabeak erabiliko. Galtzen ari den posizioan ere, zintzotasuna eta laguntasuna gailenduko dira beti.\nLagunak eta lasaitasun bila dabiltzanak hautatuta, bertako hauek izugarri anitzak eta polifazetikoak dira iraganeko garai gogokoenei dagokienez, oso lotuta daudenak.\nSagittariar batekin batera egon nahi dutenentzat, badira bitxikeriak eta bitxiak diruditen gauza txikiak.\nAlde batetik, (benetan interesatuta eta pozik atera arren mundu osora bidaiatzeagatik dirua edo denborarik kontutan hartu gabe) bizitza pribatuari eta maitasun interesei dagokienez, ez daude etengabe etorri-etorriko bizitzera errutina.\nBeharrezko garaian konta dezaketen zerbait edo norbait izatea oso garrantzitsua da haientzat.\nGero, kontenplazio eta gelditasun egoeran erortzeko joera dago. Bat-batean, naturarekiko eta haren mirariekiko duten miresmena ohiko asaldura eta berezkotasuna baino gehiago egokitzen zaie pertsonaiei.\nSagittarius Decan 2: abenduaren 3ard- 12garren\nSagittarius bigarren decana pixka bat oldarkorragoa eta ausartagoa da. Abantaila gisa eta desabantaila gisa jokatzen du.\nBatetik, beldurra eta eustea iraganeko gauzak dira, eta edozein oztoporen bidez indarrez egingo lukete bidea.\nminbizia gizon pisces emakumearen arazoak\nAusartak eta prest, Jainkoaren aurka borrokatzera ausartuko lirateke Jainkoak haien bidean jartzen badira. Bestalde, hain zuzen ere, egoera zailetan jar ditzaketen ondorioetarako borondate eta mespretxu hori da.\nBorrokalari izpiritu eta nortasun etengabea kontuan hartuta, orain arte eramaten dituen ikuspegi adimentsua eta pertzepzio jakintsua ere badaude.\nZentzumen inkontziente horiek eta bizirauteko ezaugarri horiek ez dira ezer gelditzen dirudien arrazoia. Sagittarius bertako hau itsu-itsuan dabilen zezen amorratua zela pentsatuko bazenu, ezin zinen oker egon.\nHarreman intimoei eta maitasun gaiei buruz hitz egitean, Sagittarius bigarren dekanoa beti joango da eta ez du sekula ahaleginik egingo besteen nahiak eta nahiak betetzeko.\nHau izan liteke, hasiera batean, mota horretako jatorrizko bat instintiboki gustuko duen norbaitengandik aldentzeko arrazoia.\nHaien maitasuna zenbaterainokoa eta sakona izan daitekeen jakiteak eta norbaiti bere bihotzetara sarbide osoa emateak dakartzan arrisku posibleak konturatzeak zalantzak eta errezeloa bihurtzen ditu lehenik.\nBizkor eta gogotsu, Sagitarioa bere munduko erregea da. Zer egin eta nola egin jakiteak, azkenean, ospez eta fortunaz beteriko bizitzara eramango du.\ntaurus gizon batekin nola atera\nEdozein egoerari trebetasunez aurre egiteko gaitasun natural horrek inguruko guztien mirespena eta errespetua dakar.\nMiresgarria da, azken finean, burmuinak eta galantak dituen norbait muga pertsonalak gainditu eta oztopo amaigabeetan zehar mugitzeko zerbait ikustea, zerbait lortzeko.\nSagittarius Decan 3: abenduaren 13agarren- hogeita batst\nBainatuta Eguzkiaren energia loriatsua Hirugarren dekanoko sagitarioak askoz ere irudimenezko ahaleginetarako eta lan intelektualetarako gai dira.\nGainera, jaioberria bezain garbi eta garbi itxura ematen die, beraz, abian jartzeko bonus izugarria ematen du horrek.\nBaina, larriki, mutil hauek hain sormen potentziala dute, idazleei eta ipuin kontalariei ere beren dirua irabazteko aukera eman diezaiekete, eta osasuntsua.\nzeinu astrologikoa azaroaren 14rako\nSagittarius jatorria ez da inoiz helburu xume eta hutsalekin konformatzen. Ez, ahalik eta bidaiarik arriskutsu eta zirraragarrienari ekingo diote, haien ikuspegi gaindituari eta ausardia amaigabeari omenaldia eginez.\nHurrengoa da, jakina, helburua arrakastaz betetzea, modu handienean eta ikusgarrienean.\nEz da harritzekoa ere, hori baita aintza eta handitasunerako etengabe lortzen ez diren gailurrak konkistatzeko duten etengabeko gogoa asetzen duen bakarra.\nGainera, energia eta erakargarritasun mugagabeak gizabanako oso atseginak eta sozialki egokiak bihurtzen ditu. Interesgarria eta umoretsua, Sagitarioa ez da inoiz aspergarria edo tristea izango, hori defendatzen dutenaren aurkakoa izango litzatekeelako.\nOso espontaneoa eta momentu batean aireratzeko arriskua duenez, sagitarra bezain bizia den norbait leku berean egoteko modu bakarra xarma eta sedukzioa da.\nNorbaitekin erabat eta zoramenez maiteminduta daudenean, ziur zaude berriro alde egitea edo ihes egitea ez direla aukera bideragarriak, ezta gutxienez ere.\nHorren ordez, hirugarren Decan Sagittarian batek bere adeitasun, errukia eta gogoeta handiari emango dio lekua, ezer nahi gabe utziz.\nLibra eta Pisces bateragarritasuna maitasunean, harremanean eta sexuan\nNola itzuli Virgo Emakumea: Irabazteko aholkuak\naries eta pisces ohean\nvirgo gizona eta minbizia emakumearen harremana\nlibra emakumea eskorpioio gizonarekin datatzen\nnola flirtu libra gizon batekin\nzer da azaroaren 23ko zodiako zeinua\naries emakumea eta aquarius gizon harremana\neskorpioia emakumea eta sagitario gizona bateragarritasuna maite dute


Museoak eta ondarea | Gipuzkoa Kultura\n> Museoak eta ondarea\nOndarearen Europako urtean, ekitaldi honetarako hautatu den ardatz tematikoa Ondarea da: Emakumearen herentzia, gai hori testuinguru sozial eta kultural batean kokatuz ondarea beste modu batean erakusten baitu.\n70 jarduera aurkeztu dira eta Gipuzkoa osoko 33 udalerrietan egingo dira.\nForu artxibo historikoek, Gipuzkoako Artxibo Orokorrak eta Gipuzkoako Protokoloen Artxibo Historikoak parte hartzen dute jardunaldi horietan eta hitzaldi bat antolatu dute, Donostiako Irakasle Eskolako Gizarte Zientzien Didaktika Departamentuko irakasle titularra...\nHainbeste ikerketa urte ondoren, Beasaingo Murumendiko egiturak Burdin Aroko Herri Babestutzat jotzeko motibo ugari dugu. Aurten Suhar Elkarteko...\nIgartubeiti Baserri Museoak antolatua Sagardo Asteko ekitaldien barne Igartubeiti Baserri Museoko lehiaketa honen bitartez, errezetarik originalena sarituko da...\nOñatiko kobazuloari buruzko erreportajea.\nOndare historiko-artistikoaren zaharberrikuntza\nHorma irudizko pintura Gipuzkoan


Aurkitu atsedena Jesusen - Mundu osoan Suitza Jainkoaren Eliza\nmedia > Journal Focus Jesus > Journal Focus Jesus 2018-02 > Aurkitu bakea Jesusengan\nHamar manamenduek honela dio: «Gogoratu larunbata santutzeko. Sei egunez lan eginen duzu eta zure lan guztiak egingo dituzu. Baina zazpigarren eguna Jaunaren zure Jainkoaren larunbata da. Ez duzu han lanik egingo, ezta zure semea, zure alaba, zure zerbitzaria, zure neskamea, zure ganadua, ezta zure hirian bizi den zure arrotza ere. Izan ere, sei egunetan egin zituen Jaunak zerua eta lurra, eta itsasoa eta haietan dagoen guztia, eta zazpigarren egunean atseden hartu zuen. Beraz, Jaunak larunbata bedeinkatu zuen eta santu egin zuen» (Irteera 2, 20,8-11). Beharrezkoa al da larunbata gordetzea salbazioa lortzeko? Edo: «Beharrezkoa al da igandea gordetzea? Nire erantzuna hauxe da: "Zure salbazioa ez dago egun baten menpe, pertsona batengandik baizik, Jesusengana alegia"!\nDuela gutxi telefonoz egon nintzen Estatu Batuetako lagun batekin. "Jainkoaren eliza zaharberritua" sartu da. Eliza honek Herbert W. Armstrongen irakaspenen berrezarpena irakasten du. Galdetu zidan: «Betetzen al duzu larunbata»? Nik erantzun nion: "Itun berrian larunbata ez da gehiago salbatzeko beharrezkoa"!\nDuela hogei urte entzun nuen lehen aldiz adierazpen hau eta orduan ez nuen benetan ulertzen sententziaren esanahia, oraindik legearen menpe bizi nintzelako. Legepean bizitzea zer den uler dezazun, istorio pertsonal bat kontatuko dizut.\nTxikitan, amari galdetu nion: "Zer nahi duzu Amaren Egunerako?" "Pozik nago ume maitea zarenean", jaso nuen erantzunean! Nor edo zer da haur maite bat? — Nik esaten dizudana egiten baduzu. Nire ondorioa izan zen: “Amari desafiatzen badiot, ume gaiztoa naiz.\nWKG-n Jainkoaren printzipioa ezagutu nuen. Haur maitea naiz Jainkoak esaten duena egiten dudanean. Berak dio: "Sabbath bete behar duzu, orduan bedeinkatua izango zara"! Ez dago arazorik, pentsatu nuen, ulertzen dut printzipioa! Gaztetan laguntza bila nenbilen. Sabbath betetzeak egonkortasuna eta segurtasuna eman zidan. Horrela, itxuraz, ume ederra nintzen. Gaur nire buruari galdetzen diot: «Segurtasun hori behar al dut? Beharrezkoa al da nire salbamenerako? Nire salbazioa Jesusen menpe dago erabat!"\nZer da beharrezkoa salbaziorako?\nJainkoak unibertso osoa sei egunetan sortu ondoren, zazpigarren egunean atseden hartu zuen. Adan eta Eva lasaitasun horretan bizi izan ziren denbora gutxian. Bere erorketak madarikazio baten pean ekarri zuen, zeren etorkizunean Adamek bere ogia bekokiko izerditan jan behar zuelako eta Evak haurrak nekez sortuko baitzituen hil arte.\nGerora Jainkoak itun bat egin zuen Israelgo herriarekin. Itun honek obrak eskatzen zituen. Legea bete behar zuten zuzenak, bedeinkatuak eta ez madarikatuak izateko. Itun zaharrean, Israelgo herriak zuzentasun-obra erlijiosoak egin behar zituen. Sei egunez, astez aste. Astean egun batean bakarrik uzten zuten atseden hartzeko, larunbat egunean. Egun hura graziaren isla izan zen. Itun berriaren aurrerapena.\nJesus lurrera etorri zenean lege itun honen pean bizi izan zen, idatzita dagoen bezala: "Denbora bete zenean, Jainkoak bere Semea bidali zuen, emakumetik sortua eta legearen pean egina" (Galatiarrak 4,4).\nSorkuntza lanaren sei egunak Jainkoaren legearen sinbolo dira. Perfektua eta ederra da. Jainkoaren akatsen eta jainkozko zuzentasunaren lekukotasuna ematen du. Hain maila altua du, non Jainkoak bakarrik, Jesusen bitartez, bete ahal izan zuen.\nJesusek bete egin dizu legea behar zen guztia eginez. Lege guztiak gorde zituen zure lekuan. Gurutzean zintzilikatu zen eta zure bekatuengatik zigortu zuten. Prezioa ordaindu bezain laster, Jesusek esan zuen: "Bukatu da"! Orduan burua makurtu zuen atseden hartzeko eta hil egin zen.\nJarri ezazu zure konfiantza guztia Jesusengan eta betiko bakea aurkituko duzu Jesukristoren bidez Jainkoaren aurrean justifikatua izan zinelako. Ez duzu zure salbamenaren alde borrokatu behar, zure zorraren prezioa ordaindu baita. Erabat! «Bere atsedenaldian sartu dena ere bere lanetatik atseden hartzen du Jainkoak beregandik atseden hartzen duen bezala. Beraz, saia gaitezen orain atseden honetan sartzen, norbait erori ez dadin desobedientzia (sinesgaitza) adibide honetan bezala» (Hebrearrei). 4,10-11 NGÜ).\nJainkoaren gainerako zuzentasunean sartzen direnean, beren obraren zuzentasuna utzi beharko lukete. Orain lan bakarra espero da zuengandik: «Gainerakoak sartzeko»! Berriro diot, hori bakarrik egin dezakezu Jesusengan sinetsiz. Nola erori eta desobedituko zenuke? Norberaren justizia landu nahian. Hori da sinesgaitza.\nAski ona ez izatearen edo merezi ez izatearen sentimenduak jasaten bazara, Jesusen gainerakoan oraindik bizi ez zarenaren seinale da. Ez da behin eta berriz barkamena eskatzea eta Jainkoari era guztietako promesak egitea. Atsedenera ekartzen zaituen Jesusengan duzun sinesmen irmoa da! Jesusen sakrifizioaren bidez erru guztiak barkatu zaizkizu, haren aurrean aitortu duzulako. Beraz, garbitu zarete Jainkoaren aurrean, perfektu, santu eta zuzen esanda. Honengatik eskerrak ematea falta zaizu Jesusi.\nItun berria larunbateko atsedenaldia da!\nGalatiarrek uste zuten Jainkoarengana sarbidea zutela graziaren bidez. Uste zuten orain garrantzitsua zela Jainkoari obeditzea eta manamenduak Eskrituruen arabera betetzea. Erdainzisioari, jai egunei eta larunbat egunei buruzko agindu argiak, itun zaharreko aginduak.\nGalatiarrek heresia zuten kristauek itun zaharra eta berria gorde behar zutela. Esan zuten: "Obedientzia eta graziaren bidezko meritua" beharrezkoa da. Hala uste zuten oker.\nJesus legearen pean bizi zela irakurtzen dugu. Jesus hil zenean, lege honen pean bizitzeari utzi zion. Kristoren heriotzak itun zaharrari amaiera eman zion, Legearen itunari. «Kristo baita legearen amaiera» (Erromatarrek 10,4). Irakur ditzagun Paulok Galatarrei esandakoa: «Egia esan, ordea, ez dut ezer gehiago legearekin; Legearen kontrako epaiketaz hil nintzen, hemendik aurrera Jainkoarentzat bizitzeko; Kristorekin gurutziltzatu naiz. Bizi naiz, baina orain ez ni, baina Kristo bizi da nigan. Izan ere, orain haragian bizi naizen hori, Jainkoaren Semearengan sinesmenean bizi naiz, zeinak maite ninduen eta bere burua enegatik eman zuen» (Galatiarrak 2,19-20 NGÜ).\nLegearen epaiaren arabera, Jesusekin hil zinen eta ez zinen gehiago itun zaharrean bizi. Jesusekin gurutziltzatu eta bizi berrira piztu zinen. Orain Jesusekin atseden hartzen duzu itun berrian. Jainkoak zurekin lan egiten du eta zuri egozten dizu dena zure bidez egiten duelako. Horrela bizi zara Jesusen atsedenaldian. Lana Jesusek egin du! Itun berrian egin duzun lana hau sinestea da: "Jainkoaren lana da berak bidali zuenarengan sinestea" (Joan 6,29).\nBizitza berria Jesusengan\nNolakoa da itun berriaren gainerakoa Jesusengan? Ez al duzu gehiago ezer egin behar? Nahi duzuna egin dezakezu? Bai, nahi duzuna egin dezakezu! Igandea eta atsedena aukeratu dezakezu. Sabbath santu egin dezakezu ala ez. Zure jokaerak ez du zureganako duen maitasuna eragiten. Jesusek bihotz osoz, arima osoz, gogo osoz eta indar guztiaz maite zaitu.\nJainkoak onartu ninduen nere bekatuetatik zikinkeria guztiarekin. Nola erreakzionatu behar dut horren aurrean? Lokatzetan murgildu behar al naiz txerria bezala? Paulek galdetzen du: “Nola orain? Bekatuko al dugu legearen pean ez gaudelako baizik graziaren pean? Urruti» (Erromatarrek 6,15)! Erantzuna ezetz da, inoiz ez! Kristorengan bizi berrian maitasunaren legean bizi naiz, Jainkoa maitasunaren legean bizi den bezala.\n«Maita gaitezen, berak maite gintuen lehenik. Norbaitek esaten badu: Jainkoa maite dut eta bere anaia gorrotatzen dut, gezurra da. Zeren ikusten ez duen bere anaia maite ez duenak ezin du maite ikusten ez duen Jainkoa. Eta agindu hau dugu harengandik: Jainkoa maite duenak, bere anaia ere maite duela»(1. Johannes 4,19-21.).\nJainkoaren grazia bizi izan duzu. Jainkoaren barkamena jaso zenuen zure errua eta Jainkoarekin adiskidetzen zara Jesusen barkamenaren bidez. Jainkoaren seme-alaba adoptatua eta bere erreinuaren oinordekoa zara. Jesusek bere odolarekin ordaindu zuen hori eta ezin duzu ezer egin, zure salbaziorako beharrezkoa den guztia egin baita. Bete ezazu Kristogan maitasunaren legea, Jesusi zure bidez ezin hobeto lan egiten uzten diozunean. Utzi Kristok zure lagunekiko duen maitasuna Jesusek maite zaituen bezala.\nNorbaitek gaur galdetzen badit: «Betetzen al duzu larunbata», nik erantzuten diot: «Jesus da nire larunbata»! Bera da nire atsedena. Jesusengan daukat nire salbazioa. Zuk ere aurkitu dezakezu zure salbazioa Jesusengan!


SD Eibar VS Athletic Club 2021-9-25 | Athletic Clubeko Webgune Ofiziala\n2021-9-25 - 11:00\nTematzearen saria Unben\nLehoiek hiru puntuak lortu dituzte SD Eibarren aurka, hasieratik bukaerara menderatu zuten norgehiagoka batean\nAthletic Clubek 1-2 irabazi zion SD Eibarri Primer Iberdrola txapelketako hirugarren jardunaldian. Partidan nagusi izan talde zuri-gorria eta Iraia Iturregiren neskek hiru puntu garrantzitsu lortu zituzten bigarren bikain zati bati esker. Zuri-gorrien golegileak Peke eta Yulema Corres izan ziren.\nLehen zatiak ezin izan zuen hasiera bizkorragoa izan. Lehen bost minutuak iritsi baino lehen, Estevek eta Lucia Garciak eman zuten talde bakoitzaren lehen abisua. Jarraian, Lucia Garciak area zapaldu eta Elbak argi eta garbi bota zuen lurrera area barruan. Lucia Garciak berak hartu zuen ardura hamaika metroetatik, baina Malenak, geldiketa handi batean, norabidea asmatu du eta Athletici aurrea hartzea galarazi zion 5. minutuan. Emozio asko denbora gutxian.\nNorgehiagokak bide beretik jarraitu zuen eta Arenak Quiñones probatu zuen jaurtiketa indartsu batekin. Azkona handik gutxira saiatu zen, baina Malenak bi denboratan harrapatu zuen baloia. Gola erreguka hasi zen bi areetan, baina Pekek markagailua ireki zuen Athleticentzat 26. minutuan, aldaratze bat harrapatu eta ezkerraz armaginen atea gaindituta. Horrela, Arrigorriagakoak bere lehen gola lortu zuen lehoi bezala. 38. minutuan, lehoiek baloia galdu ostean, Arolak berdinketaren gola lortu zuen.\nAtsedenaldiaren ostean, Lucia markagailuan aurretik jartzeko abagunean izan zuen berriro, baina Malenaren irteeran ez zuen asmatu. Ana Junyenten neskek zuri-gorrien menpe zeuden, aukeraren bat espero zuten kontraerasoan edo, bestela, Esteve bidez area kanpotik tiro eginda saiatzen ziren. Setioa etengabea zen, eta inpotentzia areagotuz joan zen lehoiek ezin zutelako berdinketa hautsi-.\n90. minutua bukatzeko bi minuturen faltan, Yulema Corresek 1-2koa jarri zuen buruz errematatuta Itxaso Uriartek jaurtitako korner batean. Tematzeak saria izan zuen Unben, eta lehoiak ihru puntu gehiagorekin joango dira Valentziara asteartean.


2015ean, 64.000.000 bidaia baino gehiago egin dira Mugi sisteman integratutado operadoreetan. Horien %84, 54.000.000 bidaia hain zuzen, Mugi/Lurraldebus txartelarekin ordaindu dira. Bestalde, bidaia eta txartel kopuruari dagokionez, abenduaren 21a, Santo Tomas eguna, bidaia gehien (240.000) egin diren eta txartel gehien (208.000) erabili diren eguna dela nabarmendu behar da.\nTxartelaren erabileraren hilabeteko datuak erreparatuz gero, batez beste 295.000 erabiltzailek erabiltzen dute Mugi sistema; horien %80ak 1 eta 20 bidaien arteko lehen tartean erabiltzen du (%45eko beherapena), %16a 21 eta 50 bidaien bigarren tartera iristen da 56%ko beherapenarekin eta, azkenik, %4ak 51 bidaia baino gehiago egiten ditu, honela, %90eko beherapena lortuz.\nMugik eskaera eta berritze izapideak hobetu ditu\nGipuzkoako Garraioaren Lurralde Agintaritzak zenbait erakundeekin egindako hitzarmenari esker, txartelen eskaeraren eta txartelen berritzearen kudeaketa erraztu ditu. Eskaera-orria betetzean, nahi duen orok GGLAri baimena emango dio txartel hobaritua egin edo berriztatzeko behar den informazio gehiena zuzenean eskuratzeko.\nErabiltzaileek ondorengo dokumentuen kontsulta baimendu dezakete: Gipuzkoako Foru Ogasuneko errentaren baldintzak egiaztatzea, edozein udalerri gipuzkoarretako errolda-agiria egiaztatzea eta, azkenik, Familia Ugariaren Titulua ziurtatzea (Eusko Jaurlaritza/Foru Aldundia).\nMugik bidea errazten dizu\nGipuzkoako Garraioaren Lurralde Agintaritzak Mugi sistemako txartelaren erabilera erraztu du. Izan ere, Mugi/Lurraldebus txartela Kutxabankeko edozein kutxazainetan kargatu ahalko dute, edozein bankuko txartelarekin eta inolako komisiorik gabe.\nHorrez gain, internetetik egindako kargak eta txartel berriztatuak aktibatu daitezke Kutxabanken (eskaera egin eta gestionatu ondoren), erraz eta ordutegi mugarik gabe.\nLasarte-Oriako “Muittu Manttangorri” Mugi sisteman\nLasarte-Oriakoa da Mugi sisteman azkena integratu den urbanoa; urtarrilaren 11n, hain zuzen. Ordutik, bidaiariek Mugi sistemaren onurez gozatu dezakete, eta ordaintzeko euskarri bera izateaz gain, herriko autobusean egindako bidaiak eta garraio-aldaketak kontuan hartuko dira deskontuak aplikatzeko. Muittu Manttangorriren integrazio honekin, garraio publiko irisgarri eta integratu baten alde egin da.\nElkarreragingarritasuna handitzen doa\nGGLAk garraio publikoaren elkarreragingarritasunean lanean darrai. Prozesu honen baitan, dagoeneko posible da Bilbo eta Gasteizko tranbiatan eta Larreinetako Funikularrean Mugi/Lurraldebus txartelarekin bidaiatzea.\nEgun, GGLA Eusko Jaurlaritzarekin eta Bizkaiko Garraio Partzuergoarekin elkarlanean ari da uda honetatik aurrera Mugi/Lurraldebus txartela Bilboko Metroan erabiltzeko. Bestalde, Bat eta Barik txartelak Dbusen autobusetan onartuko dituen programa pilotu bat ere martxan jarri du.


EAEko kolektibitateetako langileek hitzarmen autonomikoa eskatu dute sektorerako | LAB SINDIKATUA\nZerbitzu Pribatuak Bestelakoak EAEko kolektibitateetako langileek hitzarmen autonomikoa eskatu dute sektorerako\nEAEko kolektibitateetako langileek hitzarmen autonomikoa eskatu dute sektorerako\nKolektibitateetako langileek kontzentrazioa egin dute gaur Bilboko EITBren egoitzaren aurrean, sektorerako hitzarmen autonomikoa eta estatalizazioarekin amaitzea eskatuz. Adierazi dute kolektibitateetako langileentzako behin-betiko konponbide legezko eta errealaren bila doazela: zeharkako kolektibitateetako hitzarmen autonomikoa.\nHemen duzue langileek egindako irakurketa:\nEstatuko hitzarmenaren aplikazioa injerentzia argi bat da, 155.artikulua inposatzea dakar, lan munduan. Baina gure sektorean paradoxa bat gertatzen ari da, enpresen %80k ez du Estatuko hitzarmena aplikatzen. Hori aktibazio sindikalari esker izan da posible, eta beraz, uste dugu badagoela aukera esparru propio bat sortzeko, kolektibitateetako lan baldintzak hemen negoziatzea defendatzen dugun langile eta sindikatuon borrokaren bidez.\nEAEn, Estatuko hitzarmenen aplikazioa %21etik %34ra pasa da. Hala, esan dezakegu joera politiko orokor bat dagoela lan baldintza prekarioak inposatzeko, patronalaren irabaziak loditzeko, langileak gero eta pobreagoak bilakatuz.\nZer da estatalizazioa eta zer dakar:\n– Prekarietatea: soldata, lanaldi eta eskubideena.\n– Lapurreta: eskubide eta hitzarmenena.\n– Bahiketa: erabakitzeko esparruarena, gure lan baldintzei buruz erabakitzeko izan dugun eskubidea kenduta.\nZer proposatzen du LABek?\n> Behin-betiko irtenbide bakarra da hitzarmen autonomiko bat egitea, estatu mailakoa bezain zehatza, baina hemen, bertako mahai negoziatzailea eratuz.\n> Proposatzen duguna legezkoa da, UGT+CCOO+FEADERS patronalak estatu mailako hitzarmenean sinatu zuten debekua, autonomietan negoziatzeko debekua, bertan behera geratzen delako\nKolektibitateetan estatalizazioaren aurrean irtenbide bat nahi badugu, behin-betiko eta erreala izango dena, kolektibitateen hitzarmen autonomikoa beste irtenbide legalik ez dago.\nHitzarmen berri horretan zein helburu izango ditu LABek?\nHerrialde bakoitzeko (Gipuzkoa, Bizkaia, Araba) ostalaritzako hitzarmenetatik abiatuta, 3 hitzarmenen ekiparaziorantz joatea (soldata berdinak, lanaldia, baimenak, oporrak, osagarriak, plusak…) plantila guztientzat, zeharkako kolektibitateetako hitzarmen autonomiko bakarra sortuz EAEn.\nIlusioa, konpromisoa eta eraginkortasuna\nOrdua iritsi da lankide, ez guretzat bakarrik, patronalarentzat ere bai. Izan ere, hitzarmen autonomikoa ukatuko balute, sektorearen estatalizazioaren alde egingo lukete. Gainontzeko sindikatuei ere heldu zaie ordua, UGT eta CCOO sindikatuei bereziki, hemen hitzarmen propioak defenditu arren, aldi berean, euren sindikatu kideek Madrildik guri lapurreta egitea ahalbidetzen baitute.\nHorrenbestez, lankide, zeharkako kolektibitateei dagokienean, une historikoan gaude eta ilusioarekin bizi dugu, gogotsu, eta burua argi. Planteamendu zehatza egiten dugu, behin-betikoa, erreala eta legala izango den konponbide batekin, buelta emateko 2016ko urtarriletik, Madrilen lehen hitzarmen estatala sinatu zenetik, gertatu den guztiari buelta emateko.\nHerri honetan, makurtu ez garen pertsona asko gaude, gauzak aldatzeko gogoarekin, gure lan baldiantza hemen negoziatzeko burujabetza defendatuz. Hortaz, kolektibitateteetako langileak, egin dezagun bidea elkarrekin


Deustuko Unibertsitateak eta UNIR-ek egindako ikerketa baten arabera, nerabeek hainbat arrisku dituzte Interneten\nInternetek gizartean, hezkuntzan, lanean eta hainbat arlotan, aukera handiak eskaintzen ditu nerabeentzat, baina baita itzalak ere. Azken urteotan, erabilera asko gehitu denez, arriskutsuak izan litezkeen egoerak sortu ditu. Nerabeentzako arrisku handienetako batzuk honako hauek dira: eskolako ziberjazarpena (cyberbullying), bikotekideen arteko ziber abusua, sexting-a (sexu edukia hirugarrenei bidaltzea), online grooming-a (helduak Internet bidez adingabeengana hurbiltzea sexu helburuekin) edo Interneten erabilera problematikoa. Arrisku horiek, Interneten gertatzen diren arren, nerabeen lineako eta lineatik kanpoko errealitatean dute eragina.\nLa Rioja-UNIR Nazioarteko Unibertsitatearen Ziberpsikologia taldeko ikertzaileek, Deustuko Unibertsitateko Deusto Stress Research taldearen lankidetzarekin, ikerketa aitzindaria egin dute, helburua izan da aztertzea nola gertatzen diren eta nola eragiten duten Interneteko arrisku horiek -bakoitzari edo taldeari- eta identifikatzea biktima izan diren nerabeen profilak. Orain arte, egoera horiek modu indibidualean aztertu izan dira edo egoeraren batekin lotuta, baina inoiz ere ez batera.\nIkerketa 2017ko abenduaren eta 2018ko apirilaren artean egin zen, eta 3.212 parte-hartzaile izan zituzten 11 eta 21 urte bitartekoak, batez beste 13,92 urte zituztela. Azterketan, erkidego hauetako 22 ikastetxek hartu dute parte: Euskal Autonomia Erkidegoa, Asturias, Gaztela-Leon, Gaztela-Mantxa, Valentzia, Aragoi eta Madril.\nEmaitza nagusien arabera, arrisku posible batzuk jasaten dituzten parte-hartzaileen artean, arazoa banan hartuta prebalentzia handiena duena ziberjazarpena da (% 30) eta online groominga (% 8). Bi arrisku biltzen direnean, prebalentzia handiena duten konbinazioak ziberjazarpena eta online groominga (% 12) eta sextinga eta ziberjazarpena dira (% 5). Hiru arrisku elkarrekin aztertuta, ziberjazarpena-sextinga-groominga konbinazioa da nagusi (% 7); parte-hartzaileen % 5ek baino gehiagok ziberjazarpena-zyber abusuaren konbinazioa aurkezten du sexting-grooming-ekin batera.\nJuan Manuel Machimbarrena eta Joaquín González-Cabrera, UNIR ziberpsikologia taldeko ikertzaileek diotenez, ikerketaren alde garrantzitsuena da lehenengo ikerketa dela arrisku desberdinak elkarrekin aztertzen eta arriskuak ez direla bakarrik gertatzen. "Beste ikerketa batek arazo horien artean dagoen lotura frogatu du, baina inork ez du Interneteko arrisku multzoen prebalentzia aztertu. Ziberjazarpena arazo larriena izan zitekeela uste genuen, baina emaitzek, gainera, frogatzen dute ez dela bakarturik gertatzen eta ziberjazarpena eta sexting bezalako konbinazioak dirudien baino ohikoagoak direla", esan dute.\nHorrez gain, azterketaren emaitzek erakusten dute profil desberdineko biktimak daudela. "Arazo horiei lotutako lau profil aurkitu ditugu, hala nola, sexting eta grooming arazoak eta sexu-izaera arazoak dituztenak, eta beste batzuk, harreman arazoak dituztenak euren kideekin”.\nEmaitzak ikusita, González-Cabrera eta Machimbarrena ikertzaileek gomendioak eman dizkiete irakasle, orientatzaile eta pediatriako taldeei “kontuan izan arrisku bat agertzen bada, beste arazo batzuk eragin ditzakeela edo Interneten jokabide arriskutsuaren ondorio izan daitekeela. Horregatik, garrantzitsua da aktibatzen diren protokoloak ahalik eta zabalenak izatea eta ez uztea beste jokabide batzuk aztertzeari”.\nErreferentzia: Machimbarrena, J. M., Calvete, E., Fernández-González, L., Álvarez-Bardon, A., Álvarez-Fernández, L., y González-Cabrera, J. (2018) Internet Risks: an overview of victimization in cyberbullying, cyber dating abuse, sexting, online grooming and problematic Internet use. International Journal of Environmental Research and Public Health, 15(11), 2471 https://www.mdpi.com/1660-4601/15/11/2471